Andraž Šporar

**Andraž Šporar** (* 27. február 1994, Ľubľana) je profesionálny slovinský futbalista hrajúci za slovenský klub Slovan Bratislava. Jeho pozíciou je post útočníka.

## Klubová kariéra

### NK Interblock
Pred sezónou 2011/2012 sa prepracoval do A-mužstva Interblocku. Ligovú premiéru v drese klubu si odkrútil v prvom kole hranom 6. augusta 2011 proti klubu NK Šampion Celje (výhra ); odohral 73 minút a strelil gól na . Strelecky sa presadil aj v nasledujúcich dvoch kolách, kedy dal po jednom góle v súbojoch s tímami NK Šmartno 1928 (výhra ) a NK Bela Krajina (remíza ). Svoj štvrtý presný zásah si pripísal 22. októbra 2011 v odvete so Šampionom (remíza ), keď v 35. minúte otvoril skóre zápasu. Piatykrát v ročníku skóroval v 12. kole v odvetnom stretnutí s Belou Krajinou, keď dal v 80. minúte jediný a teda víťazný gól stretnutia. Následne sa strelecky presadil až v apríli 2012, v ktorom zaznamenal tri presné zásahy. Po jednom góle dal proti mužstvám NK Radomlje (výhra ), NK Šenčur (výhra ) a NK Aluminij (prehra ) po deviaty raz a desiatykrát skóroval v odvetách s Smartno (výhra ) a Belou Krajinou (výhra ). Na jar 2013 Interblock zostúpil do tretej najvyššej súťaže. Počas roka Šporar odohral celkovo 21 ligových stretnutí.

### NK Olimpija Ljubljana
V júli 2012 Interblock opustil a zamieril do klubu NK Olimpia Ľubľana, kde začal svoju hráčsku kariéru.

#### Sezóna 2012/2013
S Olimpiou sa krátko po svojom príchode predstavil v predkolách Európskej ligy UEFA, v ktorých najprv slovinský celok postúpil po výhrach 2-krát  cez luxemburský klub Jeunesse Esch do druhého predkola, v ktorom vypadol s nórskym tímom Tromsø IL (remíza  a prehra  po predĺžení).

Svoj prvý ligový zápas za klub odohral 15. júla 2012 v prvom kole v súboji s celkom NK Domžale (prehra ), na ihrisko prišiel v 58. minúte. Prvý ligový gól v klube zaznamenal nasledujúci týždeň, keď v 12. minúte skóroval proti Rudaru Velenje a podieľal sa na vysokej výhre  na ihrisku súpera. Následne sa presadil 1. septembra 2012 v súboji s mužstvom FC Koper (výhra ), keď v 37. minúte zvyšoval na .  Tretíkrát a štvrtýkrát v sezóne sa strelecky presadil v zápase 15. kola s klubom NK Celje a zaslúžil sa o víťazstvo . Svoj piaty presný strelecký zásah si pripísal v 16. kole v súboji s tímom NK Aluminij (výhra ), v 50. minúte otvoril skóre stretnutia. Svoje ďalšie góly v ročníku docielil v novembri 2012, kedy dal po jednom góle v odvetách s NK Domžale (prehra ) a Rudar (výhra ). ôsmy a po deviaty raz sa trafil 14. mája 2013 v 30. a 43. minúte v odvetnom zápase s NK Celje, stretnutie skončilo remízou . Ďalšie dva presné zásahy zaznamenal o dvanásť dní neskôr v 36. kole, kedy sa podieľal na výhre  nad mužstvom NK Triglav Kranj (výhra ). V sezóne 2012/2013 nastúpil v lige v 28 zápasoch.

#### Sezóna 2013/2014
Za Ľubľanu skóroval v prvom zápase druhého predkola Európskej ligy UEFA 2013/2014 pri výhre  nad slovenským klubom MŠK Žilina, odvetu však Olimpia nezvládla a po prehre  vypadla. Svoj prvý ligový gól v sezóne vsietil v 3. kole hranom 28. júla 2013 v súboji s celkom NK Krka, keď pätnásť minút pred koncom zvyšoval na konečných . Po druhýkrát v ročníku skóroval v piatom kole proti NK Celje (výhra ), trafil sa v 49. minúte. Následne sa strelecky presadil 13. septembra 2013 v súboji s tímom NK Zavrč (prehra ). Svoj štvrtý gól v sezóne zaznamenal o týždeň neskôr proti Rudaru, keď v 84. minúte dával gól na konečných . Piatykrát skóroval v 16. kole v súboji s mužstvom ND Gorica, stretnutie hrané v Ľubľane skončilo nerozhodne . Počas roka si pripísal celkovo 17 ligových štartov.

#### Sezóna 2014/2015
Svoj prvý ligový gól v sezóne zaznamenal proti klubu NK Krka, trafil sa v 10. minúte a podieľal sa na víťazstve domácich . Druhýkrát sa strelecky presadil v súboji s Koperom (výhra ), keď v 77. minúte zvyšoval na . Následne skóroval v odvete proti rovnakému súperovi, Olimpia tentoraz zvíťazila na domácej pôde v pomere . V 12. kole vsietil svoj štvrtý gól v ročníku, stalo sa tak v prestrelke  s tímom NK Maribor. Piatykrát v sezóne rozvlnil sieť súperovej bránky v 13. kole v súboji s celkom NK Radomlje, keď v 87. minúte zvyšoval na konečných . Ďalší presný strelecký zásah si pripísal proti celku NK Zavrč (výhra ), keď v 25. minúte otvoril skóre zápasu. O tri týždne neskôr dal v odvetnom stretnutí s mužstvom NK Krka svoj siedmy gól v sezóne. Trafil sa v 76. minúte, no len znižoval na konečných . Následne sa presadil 2x v dvoch odvetách proti Radomlje, Ľubľana zvíťazila v týchto stretnutiach  a . Po dvanástykrát a po trinástykrát v sezóne dal gól v súboji s klubom NK Celje (prehra ) a v odvetnom zápase s NK Zavrč (výhra ). Počas ročníka 2014/2015 nastúpil v lige v 32 zápasoch.

#### Sezóna 2015/2016
Svoj prvý ligový gól v ročníku zaznamenal v úvodnom kole hranom 18. júla 2015 proti klubu ND Gorica, keď v 89. minúte zvyšoval na konečných . Po druhýkrát v sezóne vsietil gól vo štvrtom kole v súboji s tímom NK Krško a podieľal sa na výhre . V rozmedzí 6. až 8. kola sa 5x strelecky presadil, keď skóroval raz do sietí mužstiev NK Maribor (výhra ) a NK Celje (výhra ) a trikrát v súboji s Rudar Velenje (výhra ). Svoj ôsmy ligový gól v ročníku dal v 12. kole proti klubu NK Domžale (remíza ), trafil sa v 38. minúte. Po deviaty raz sa strelecky presadil v nasledujúcom kole v odvetnom súboji s NK Krško, keď v 87. minúte zvyšoval z pokutového kopu na konečných . Strelecky najvydarenejší zápas počas tohto angažmánu prežil v odvete s NK Celje, Ľubľana zvíťazila na pôde súpera v pomere  a Šporar nastrieľal všetky jej góly v zápase. V nasledujúcich dvoch zápasoch sa štyrikrát strelecky presadil, keď strelil po dvoch góloch v odvetách proti Rudaru Velenje (výhra ) a Mariboru (remíza ). Na jeseň 2015 z pozície kapitána celku odohral za Olimpiu Ľubľana 18 ligových stretnutí a zaznamenal v nich 17 ligových gólov. V jarnej časti ročníka vybojoval tím ligový titul, na ktorom sa Šporar čiastočne podieľal a zároveň sa samotný hráč stal v tejto sezóne najlepším strelcom súťaže.

### FC Bazilej
V zime 2015 prejavili o Šporarove služby záujem anglické mužstvá Brighton & Hove Albion FC a slávny Liverpool FC, s ponukou prišiel tiež taliansky celok Inter Miláno. Útočník však nakoniec prestúpil do švajčiarskeho klubu FC Bazilej a stal sa historicky najdrahším hráčom odchádzajúcim zo slovinskej najvyššej súťaže.

Ligový debut v drese Bazileja absolvoval 14. februára 2016 v 20. kole v súboji s tímom Grasshopper Club Zürich (výhra ), na ihrisko prišiel v 70. minúte. Po pol roku tohto angažmá s mužstvom získal ligový titul. Na jeseň 2016 sa s Bazilejom predstavil v skupinovej fáze Ligy majstrov UEFA 2016/2017, kde bol celok vyžrebovaný do skupiny A a v konfrontácii s klubmi PFK Ludogorec Razgrad, Arsenal FC a Paris Saint-Germain FC skončil so ziskom dvoch bodov na štvrtom mieste. Svoj prvý a zároveň jediný ligový gól počas tohto angažmánu zaznamenal 15. apríla 2017 proti tímu FC Lausanne-Sport (výhra ), keď v 59. minúte zvyšoval skóre na rozdiel troch gólov. V sezóne 2016/2017 vybojoval s Bazilejom "double", tzn. ligový titul a triumf v domácom pohári. Počas celého pôsobenia v klube odohral 19 zápasov.

### Arminia Bielefeld (hosťovanie)
V lete 2017 odišiel z Bazileja na ročné hosťovanie do nemeckého celku Arminia Bielefeld vtedy pôsobiaceho vo 2. Bundeslige. Svoju ligovú premiéru za Arminiu si odkrútil v úvodnom kole hranom 29. júla 2017 v súboji s klubom SSV Jahn Regensburg, na ihrisko prišiel v 71. minúte a na konci druhého polčasu vsietil rozhodujúci gól na konečných . Po druhýkrát v ročníku sa strelecky presadil v deviatom kole proti tímu 1. FC Norimberg, trafil sa v 61. minúte a podieľal sa na víťazstve  na ihrisku súpera. Za klub nastúpil celkovo v 9 zápasoch.

### ŠK Slovan Bratislava
V zimnom prestupovom období sezóny 2017/2018 mal ponuky z Belgicka, Holandska a Srbska, ale nakoniec v januári 2018 prestúpil do slovenského klubu ŠK Slovan Bratislava, s ktorým uzavrel kontrakt na štyri a pol roka. Prestupová suma nebola zverejnená, ale podľa zákulisných informácií prišiel Šporar do Slovana za dva milióny eur a mesačne si zarobí 60-tisíc eur.

#### Sezóna 2017/2018
Prvý ligový zápas v drese "belasých" odohral 18. februára 2018 v 20. kole proti MFK Zemplín Michalovce (remíza ), nastúpil na 62 minút. Prvýkrát v lige za Slovan skóroval v 22. kole v súboji s klubom FC Nitra, keď v 37. minúte dal jediný rozhodujúci gól stretnutia. Svoj druhý ligový gól počas tohto angažmánu zaznamenal 22. apríla 2018 proti tímu AS Trenčín a podieľal sa na víťazstve  na pôde súpera. Tretíkrát sa strelecky presadil v derby so Spartakom Trnava (výhra ), gól dal v 49. minúte zápasu. 1. mája 2018 skóroval vo finále slovenského pohára hraného v Trnave proti celku MFK Ružomberok, Slovan zvíťazil v pomere  a obhájil tak zisk tejto troje z predošlej sezóny 2016/2017. Počas pol roka odohral v lige 12 stretnutí.

#### Sezóna 2018/2019
Svoj prvý ligový gól zaznamenal Šporar v zápase 1. kola Fortuna ligy 2018/2019 v zápase s FC ViOn Zlaté Moravce pri výhre  na ihrisku súpera. V danej sezóne vyhral so Slovanom slovenský titul. Šporar sa stal najlepším strelcom Fortuna ligy, keď v 30 zápasoch strelil 29 gólov, čím vyrovnal aj strelecký rekord v počte gólov strelených v jednej sezóne, ktorý doteraz držal Róbert Semeník. Po sezóne sa špekulovalo, kam Šporar prestúpi. 28. júna 2019 ale podpísal nový 4-ročný kontrakt so Slovanom.

## Klubové štatistiky
*Aktuálne k dátumu: 27. január 2020*

## Reprezentačná kariéra
Andraž Šporar je bývalý slovinský mládežnícky reprezentant, nastupoval za výbery do 18, 19, 20 a 21 rokov.

V A-tíme Slovinska debutoval v kvalifikačnom zápase na Majstrovstvá sveta 2018 hranom v Attarde 11. novembra 2016 proti reprezentácii Malty (výhra ), na hraciu plochu prišiel v 83. minúte.

## Zdroje

Kategória:Slovinskí futbalisti
Kategória:Futbaloví útočníci
Kategória:Hráči NK Interblock Ljubljana
Kategória:Hráči FC Basel
Kategória:Hráči ŠK Slovan Bratislava
Kategória:Hráči Sporting Clube de Portugal
Kategória:Hráči Sporting Braga
Kategória:Osobnosti z Ľubľany